ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670011592

ขอให้แก้ไขปัญหาการจอดรถกีดขวางจราจร และขอให้ตรวจสอบ กรณีพบการเรียกเก็บเงินค่าจอดรถ บริเวณ ถนนเลียบทางไฟสามเสน ไปยังถึง โรงพยาบาลรามาธิบดี เขตราชเทวี กรุงเทพมหานคร จุดสังเกต บริเวณที่มีการจอดรถกีดขวางจราจรเป็นถนนเส้นทางที่สัญจรผ่าน กรมพัฒนาคุณภาพชีวิตคนพิการ โดยมีจอดรถเป็นระยะทางประมาณ 4 กิโลเมตร เป็นถนนฝั่งละ 2 ช่องทางการจราจร เนื่องจากผู้ร้องแจ้งว่า เมื่อวันที่ 20 มีนาคม 2567 ผู้ร้องได้ขับรถสัญจรผ่าถนนเส้นทางดังกล่าว พบว่าบริเวณถนนเส้นทางดังกล่าวมีการจอดรถกีดขวางจราจรกินพื้นที่ถนน 2 ช่องทางจราจร โดยพบกับบุคคลเพศชาย (ไม่ทราบชื่อ-นามสกุลและไม่สามารถระบุรูปพรรณสัณฐานได้แน่ชัด) ใส่หมวกแก๊ป ยืนโบกธง ให้ประชาชนนำรถมาจอดริมถนนบริเวณดังกล่าว และมีการเรียกเก็บค่าที่จอดรถ ผู้ร้องเห็นว่าบริเวณดังกล่าวเป็นพื้นที่ถนนสาธารณะ จากเหตุการณ์ดังกล่าว ส่งผลให้ประชาชนที่ขับรถผ่านถนนเส้นทางดังกล่าวได้รับความเดือดร้อนเป็นอย่างมาก ผู้ร้องจึงประสงค์ให้หน่วยงานที่เกี่ยวข้องดำเนินการแก้ไขปัญหาการจอดรถกีดขวางจราจร และตรวจสอบ กรณีพบการเรียกเก็บเงินค่าจอดรถต่อไป ประกอบกับผู้ร้องประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตัดต้นไม้ที่รุกล้ำออกมายังพื้นถนน บริเวณดังกล่าว เพื่อบรรเทาความเดือดร้อนให้แก่ประชาชนต่อไป


 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook